***PÁPAKOVÁCSI ÖNKORMÁNYZAT***

***KÉPVISELŐ-TESTÜLETE***

***8596 Pápakovácsi Fő utca 19.***

***Szám***: Pk 75-16/2022.

***Jegyzőkönyv***

***Készült***: Pápakovácsi Község Önkormányzat képviselő-testülete 2022 . július 27-én 17.00 órakor megtartott nyilvános testületi ülésről.

***Az ülés helye:*** Polgármesteri Hivatal

Pápakovácsi Fő utca 19.

***Jelen vannak***: Burghardt Ferenc polgármester

Takács László alpolgármester

Nagy Szabolcs képviselő (3 fő)

Hári Zsuzsanna és Vándor Zoltán képviselők távolmaradásukat előzetesen bejelentették.

Tanácskozási joggal részt vett: Kissné Szántó Mária jegyző

Lakosság részéről érdeklődő nem volt.

**Burghardt Ferenc polgármester** köszöntötte a képviselőket. Megállapította, hogy az 5 fő képviselőből 3 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban (jkv,. 2. melléklete) foglaltaknak megfelelően:

**Napirend**

1. Zárszámadási rendeletek hatályon kívül helyezése
2. Szociális tüzifa támogatási igény benyújtásáról döntés
3. Beiskolázási támogatások
4. Intézményi étkezési térítési díj emelés
5. Polgármester lemondása a tiszteletdíjról
6. Pápakovácsi, Kup, Nóráp, Ganna, Döbrönte, Bakonypölöske községek összevont településrendezési terv tartalmának meghatározása
7. Pápakovácsi SE támogatása
8. Vegyes ügyek

**Napirend tárgyalása:**

1. **Zárszámadási rendeletek hatályon kívül helyezése**

**Előadó: Burghardt Ferenc polgármester**

**Burghardt Ferenc polgármester** megállapította, hogy a napirend anyagát a képviselők a meghívóval együtt kézhez kapták. (jkv. 3. melléklete) Javasolta a rendelet-tervezet elfogadását.

A képviselők a javaslattal egyetértettek. A polgármester kérte a képviselőket a szavazásra:

Pápakovácsi Önkormányzat képviselő-testülete 3 igen szavazattal – ellenszavazat és tartózkodás nélkül – az alábbi rendeletet alkotta:

**Pápakovácsi község Önkormányzat Képviselő-testületének 5/2022. (VIII.8.) önkormányzati rendelete**

**Az egyes önkormányzati rendeletek deregulációs célú hatályon kívül helyezéséről**

(rendelet a jkv. 4. melléklete)

1. **Szociális tüzifa támogatási igény benyújtásáról döntés**

**Előadó: Burghardt Ferenc polgármester**

**Burghardt Ferenc polgármester** megállapította, hogy a képviselők a napirend anyagát (előterjesztés, határozati javaslat, pályázati kiírás) meghívóval együtt kézhez kapták. (jkv. 5. melléklete) Javasolta a maximálisan igényelhető mennyiségre benyújtani a pályázatot.

A képviselők egyetértettek a javaslattal, a polgármester kérte a képviselőket a szavazásra:

Pápakovácsi község Önkormányzat képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

1. **38/2022. (VII.27.) KT határozat**

Pápakovácsi Község Önkormányzat Képviselő-testülete a belügyminiszter által Magyarország 2022. évi központi költségvetéséről szóló 2021. évi XC. törvény 3. melléklet 2.2.1. pont alapján a települési önkormányzatok szociális célú tüzelőanyag vásárláshoz kapcsolódó támogatása jogcím szerint kiírt pályázatra pályázatot nyújt be, 64 m3 tűzifa beszerzésére.

A pályázathoz szükséges önrész – 81.280 Ft, az önkormányzat 2022. évi

1. költségvetésében rendelkezésre áll.
2. Az Önkormányzat vállalja, hogy a szociális tüzifa támogatásban részesülőktől
3. semmilyen ellenszolgáltatást nem kér.
4. Az Önkormányzat képviselő-testülete vállalja, hogy a tűzifa elosztására helyi
5. rendeletet alkot, mely legkésőbb a tűzifa vásárlást követő 10. napon belül
6. hatályba lép.
7. A képviselő-testület utasítja a jegyzőt a pályázat benyújtására.
8. **Határidő**: 2022. augusztus 31. .

**Felelős:** jegyző

1. **Beiskolázási támogatások**

**Előadó: Burghardt Ferenc polgármester**

**Burghardt Ferenc polgármester** szóbeli előterjesztésben javasolta, hogy az elmúlt évekhez hasonlóan idén is nyújtsanak beiskolázási támogatást a családok részére az iskolakezdéshez. Tavaly emelték a támogatási összegeket, idén a tavalyi támogatási összegek megadását javasolja: óvodások részére 15.000 Ft, általános- és középiskolások részére 20.000 Ft-ot, főiskolai, egyetemi nappali tagozatos hallgatók részére 25.000 Ft-ot nyújtsanak. Azért is nem javasolja az emelést, mivel idén az önkormányzati állami

támogatás is csökkent, szociális célra támogatást nem kaptak, egyéb forrásból kell a fedezetet biztosítani.

A képviselők egyetértettek a javaslattal.

A polgármester kérte a képviselőket a szavazásra:

Pápakovácsi Önkormányzat Képviselő-testülete 3 igen szavazattal – ellenszavazat és tartózkodás nélkül - az alábbi határozatot hozta:

**39/2022. (VII. 27.) KT határozat**

Pápakovácsi község Önkormányzat Képviselő-testülete az egyes szociális ellátások helyi szabályairól szóló 6/2021.(V.31.) önkormányzati rendelet 12. § -a szerint beiskolázási támogatást nyújt gyermekenként - óvodások után 15.000 Ft, általános és középiskolások után 20.000 Ft, illetve főiskola, egyetem nappali tagozatán tanulók részére (főiskola, egyetemi hallgató esetén maximum 25 éves korig) 25000 Ft/fő összegben.

16 év felett a kifizetéshez iskolalátogatási igazolás is szükséges.

Utasítja a képviselő-testület a polgármestert, hogy a gyermekes családokat a döntésről tájékoztassa és a támogatások kifizetéséről gondoskodjon.

**Határidő:** 2022**.** október 15.

**Felelős**: polgármester

1. **Intézményi étkezési térítési díj emelése**

**Előadó Burghardt Ferenc polgármester**

**Burghardt Ferenc polgármester** megállapította, hogy az étkezési dij emelési kérelmet a képviselők a meghívóval együtt kézhez kapták (jkv. 6. melléklet) . Javasolta az áremelés elfogadását.

A képviselők egyetértettek a javaslattal, a polgármester kérte a szavazást.

Pápakovácsi Önkormányzat Képviselő-testülete 3 igen szavazattal – ellenszavazat és tartózkodás nélkül - az alábbi határozatot hozta:

**40/2022. (VII. 27.) KT határozat**

Pápakovácsi község Önkormányzat Képviselő-testülete Sándor és Sándor Kft (Pápa Árok u. 20.) intézményi étkezési térítési díj emelési kérelmét elfogadja, s a javaslatban megadott árakkal egyetért:

2022. szeptember 1-től a térítési díjak:

óvodai étkezés (tízórai, ebéd, uzsonna) bruttó 1.302,80 Ft, általános iskolai étkezés (tízóra, ebéd, uzsonna bruttó 1.5.74,10 Ft, szociális étkezők –ebéd: bruttó 1.000 Ft.

Az étkezési díjak részletezését a határozat mellékletét képező kimutatás tartalmazza.

1. **Polgármester lemondása tiszteletdíjról**

**Előadó: Burghardt Ferenc polgármester**

**Burghardt Ferenc polgármester** szóbeli előterjesztésben tájékoztatta a képviselőket, hogy 2022. július 1-től 2022. december 31-ig a polgármesteri tiszteletdíj teljes összegéről

lemond, a díj nem kerül részére számfejtésre.

Kérte a képviselőket, támogassák javaslatát.

A képviselők a javaslattal egyetértettek.

Pápakovácsi Önkormányzat Képviselő-testülete 3 igen szavazattal - ellenszavazat és tartózkodás nélkül – az alábbi határozatot hozta:

1. **41/2022. (VII.27.) KT határozat**

Pápakovácsi községi Önkormányzat képviselő-testülete egyetért azzal, hogy Burghardt Ferenc polgármester 2022. július 1-től 2022. december 31-ig a tiszteletdíj teljes összegéről lemond.

Utasítja a képviselő-testület a jegyzőt, hogy a tiszteletdíj számfejtésének szüneteltetéséről a MÁK Veszprém Megyei Igazgatósága felé intézkedjen, illetve gondoskodjon.

**Felelős:** polgármester

**Határidő:** tiszteletdíj módosítására azonnal

1. **Pápakovácsi, Kup, Nóráp, Ganna, Döbrönte, Bakonypölöske községek összevont településrendezési terv tartalmának meghatározása**

**Előadó: Burghardt Ferenc polgármester**

**Burghardt Ferenc polgármester** megállapította, hogy az előterjesztés anyagát a képviselők a meghívóval együtt kézhez kapták. (jkv. 7. melléklet)

Kérte a véleményeket, javasolta az elfogadást.

Pápakovácsi Önkormányzat Képviselő-testülete 3 igen szavazattal - ellenszavazat és tartózkodás nélkül – az alábbi határozatot hozta:

1. **42/2022. (VII.27.) KT határozat**

Pápakovácsi község Önkormányzat képviselő-testülete a Bakonypölöske, Döbrönte, Ganna, Kup, Nóráp, Pápakovácsi összevont településrendezési terv készítésével kapcsolatos a Pro Arch. Építész Stúdió által készített összevont településrendezési terv tartalmára vonatkozóan Mezei László főépítész javaslatát elfogadja, az összevont településrendezési terv tartalmának meghatározására vonatkozó feljegyzést jóváhagyja.

1. **Pápakovácsi Sportegyesület támogatása**

**Előadó: Burghardt Ferenc polgármester**

**Burghardt Ferenc polgármester** ismertette a Pápakovácsi Sportegyesület kérelmét, 10.000 Ft támogatást kérve. A költségvetésben szerepel az egyesület támogatására előirányzat, javasolja a kérelem teljesítését.

A képviselők egyetértettek, a polgármester kérte a szavazást.

Pápakovácsi Önkormányzat Képviselő-testülete 3 igen szavazattal - ellenszavazat és tartózkodás nélkül – az alábbi határozatot hozta:

1. **43/2022. (VII.27.) KT határozat**

Pápakovácsi község Önkormányzat képviselő-testülete a Pápakovácsi Sportegyesület részére 10.000 Ft támogatást állapít meg.

A képviselő-testület felhatalmazza a polgármestert a megállapodás aláírására, illetve az aláírást követően gondoskodjon a támogatás kifizetéséről.

**Felelős:** polgármester

**Határidő:** 2022. augusztus 15.

1. **Vegyes ügyek**

**Burghardt Ferenc polgármester** tájékoztatta a képviselőket a 2022. július 29-i falunapi programot s kérte, hogy vegyenek részt a családjukkal a rendezvényen.

Tájékoztatta továbbá a testületet, hogy augusztus 20-ára érkezik Vargyas településről az önkormányzati küldöttség, a pontos programot később ismertetik.

Más tárgy, bejelentés nem volt, a képviselő-testület ülését a polgármester 18.00 órakor bezárta.

K.m.f.

Burghardt Ferenc Kissné Szántó Mária

polgármester jegyző